Politiets utlendingsenhet publiserer i dag en omfattende gjennomgang av hva som skjedde da familien ble uttransportert.
Ifølge PU var Atefa Rezaie bevisstløs like etter pågripelsen i Trondheim klokken 05.00, og var fremdeles bevisstløs da familien ankom Istanbul.
PUs helseteam, bestående av en lege og en sykepleier, ga fortløpende medisinsk vurdering – og mente Rezaie var «fit for flight» til tross for at hun var bevisstløs.
Politiet skriver i pressemeldingen at de var klar over at «hun kunne gå inn i en bevisstløs tilstand over en viss periode». Men ved ankomst i Istanbul, snudde helsepersonellet: De mente det ikke var forsvarlig å sende henne med fly til Kabul likevel.